CELEX: 62006TN0353
Language: fi
Date: 2006-12-05 00:00:00
Title: Asia T-353/06: Kanne 5.12.2006 — Vermeer Infrastructuur v. komissio

27.1.2007   
            
            
               FI
            
            
               Euroopan unionin virallinen lehti
            
            
               C 20/22
            
         Kanne 5.12.2006 — Vermeer Infrastructuur v. komissio
   (Asia T-353/06)
   (2007/C 20/32)
   Oikeudenkäyntikieli: hollanti
   Asianosaiset
   
      Kantaja: Vermeer Infrastructuur BV (edustaja: asianajaja M. Slotboom)
   
      Vastaaja: Euroopan yhteisöjen komissio
   Vaatimukset
   
               —
            
            
               Ensisijaisesti on kumottava EY 81 artiklan mukaisesta menettelystä 13.9.2006 tehty Euroopan yhteisöjen komission päätös K(2006) 4090 lopull. (asia nro CIOMP/38.456 — Bitumi — Alankomaat).
            
         
               —
            
            
               Toissijaisesti päätöksen a artikla, 2 artiklan d alakohta ja 3 artikla on kumottava siltä osin kuin i) niissä todetaan, että Vermeer on osallistunut tienrakennusbitumin myyntiä ja ostoa koskevien bruttohintojen vahvistamiseen Alankomaissa ja ii) niissä määrätään sakko ja asetetaan kielto.
            
         
               —
            
            
               Jollei toissijaistakaan vaatimusta hyväksytä, päätöksen 2 artiklan d alakohta on kumottava siltä osin kuin siinä määrätään Vermeerille sakko.
            
         
               —
            
            
               Jollei edellistäkään vaatimusta hyväksytä, päätöksen 2 artiklan d alakohdassa Vermeerille määrättyä sakkoa on kohtuullistettava.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa EY 81 artiklan mukaisesta menettelystä 13.9.2006 tehdyn komission päätöksen (asia nro COMP/38.456 — Bitumi — Alankomaat), jossa kantajalle määrätään sakko EY 81 artiklan rikkomisesta.
   Kannekirjelmänsä tueksi kantaja vetoaa siihen, että EY 81 artiklaa on rikottu, koska komissio ei kantajan mukaan ole osoittanut, että kantaja olisi osallistunut bitumin bruttohintojen vahvistamiseen tai että kantajan intressissä edes olisi ollut niiden vahvistaminen. Tämän vuoksi komissio on kantajan mukaan tullut virheellisesti siihen loppupäätelmään, että bitumintoimittajat ja tienrakennusyrittäjät ovat olleet osallisina yhdessä ja samassa EY 81 artiklan rikkomisessa.
   Kantaja vetoaa myös siihen, että komissio ei ole osoittanut, että kantaja olisi ollut osallisena bitumintoimittajien ryhmän ja suurten tienrakentajayritysten ryhmän välisessä salaisessa yhteistyössä sopiakseen säännöllisesti muiden tienrakentajien osalta käytettävien bruttohintojen pienemmästä alennuksesta.
   Lisäksi komissio on kantajan mukaan rikkonut EY 81 artiklaa ja sakkojen määrän laskennasta annettuja suuntaviivoja, koska komissio ei ole osoittanut, että i) kantaja olisi ollut osallisena erittäin vakavaan EY 81 artiklan rikkomiseen ja että ii) kantajan osallisuus tapahtuneeksi väitettyyn rikkomiseen olisi kestänyt 1.4.1994–15.4.2002. Kantajan mukaan komissio on tämän seurauksena ottanut huomioon liian pitkän keston laskiessaan kantajalle määrätyn sakon suuruutta.
   Lopuksi kantaja vetoaa EY 235 artiklan ja olennaisten menettelymääräysten rikkomiseen.